హత్య జరిగిన రోజే పలాయనం.. మలేసియా పోలీసుల వెల్లడిభౌతిక కాయం పంపాలని ఉత్తరకొరియా డిమాండ్కౌలాలంపూర్, ఫిబ్రవరి 19: ఉత్తరకొరియా అధినేత కిమ్ జంగ్ ఉన్ సవతి సోదరుడు కిమ్ జంగ్ నామ్ను అతని సోదరుడే చంపించి ఉంటాడన్న అనుమానాలకు బలం చేకూరుతోంది. ఉత్తర కొరియా నుంచి వచ్చినవారే జంగ్ నామ్ను హత్య చేశారని మలేసియా పోలీసులు ప్రకటించారు. గతత సోమవారం కౌలాలంపూర్ విమానాశ్రయంలో రియాలిటీ షో పేరుతో ఇద్దరు మహిళలు జంగ్ నామ్ ముఖంపై విషం చిమ్మడం, దాంతో ఆయన మరణించడం తెలిసిందే. కాగా ఇద్దరు మహిళలు సహా ఐదుగురు అనుమాననితులను పోలీసులు ఇప్పటికే అరెస్టు చేశారు. తాజాగా నలుగురు ఉత్తర కొరియన్ల హస్తం ఉందని అనుమానిస్తున్నట్లు నేషనల్ డిప్యూటీ పోలీసు చీఫ్ నూర్ రషీద్ ఇస్మాయిల్ తాజాగా వెల్లడించారు. వీరు గత నెలాఖరు నుంచి ఈ నెలారంభంలో వేర్వేరుగా మలేసియాలోకి ప్రవేశించినట్లు గుర్తించామని, జంగ్ నామ్ హత్య జరిగిన 13వ తేదీనే వీరు దేశం వదిలి పారిపోయారని చెప్పారు. వీరిని రీ జి హియాన్ (33), హంగ్ సంగ్ హావ్ (34), ఓ జొంగ్ జిల్ (56), రీ జే నామ్ (57)గా గుర్తించారు. దౌత్యపరమైన వీసాలతో కాకుండా సాధారణ వీసాలతో వీరు మలేసియాలోకి వచ్చినట్లు తేలింది. వీరిప్పుడు ఎక్కడున్నారో చెప్పేందుకు నూర్ నిరాకరించారు. ఇంటర్పోల్తో ఈ వ్యవహారంపై సంప్రదింపులు జరుపుతున్నట్లు తెలిపారు. బుధవారం నిర్వహించిన శవపరీక్ష నివేదిక కోసం పోలీసులు ఎదురుచూస్తున్నారు. ఇంకోవైపు.. జంగ్ నామ్ భౌతిక కాయాన్ని తమకు అప్పగించాలని ఉత్తర కొరియా డిమాండ్ చేసింది. అయితే తొలుత డీఎన్ఏ పరీక్ష నిర్వహించాలని, ఇందుకు ఆయన కుటుంబ సభ్యుల్లో ఎవరో ఒకరి నుంచి శాంపిల్ తీసుకోవలసి ఉందని మలేసియా పోలీసులు తెలిపారు. దర్యాప్తులో సహకరించేందుకు జంగ్ నామ్ కుటుంబ సభ్యులను ఇక్కడకు రప్పించడానికి పూర్తిస్థాయిలో ప్రయత్నిస్తున్నామని చెప్పారు. అనుమానితులంతా ఉత్తర కొరియన్లే కావడంతో జంగ్ నామ్ హత్య వెనుక ఆ దేశ ప్రభుత్వం ఉందని భావిస్తున్నట్లు దక్షిణకొరియా యునిఫికేషన్ మంత్రిత్వశాఖ అధికార ప్రతినిధి జియోంగ్ జున్ హీ అన్నారు.
hatya jarigina roje palaayanam.. malesia polisula velladibhoutika kaayam pampaalani uttarakoriya demandcoulalampoor, fibravari 19: uttarakoriya adhinetha kim jang un savati sodarudu kim jang naamnu athani sodarude champinchi untaadanna anumaanaalaku balam chekurutondi. uttara koria nunchi vachinavaare jang naamnu hatya chesarani malesia poliisulu prakatinchaaru. gatata somavaram kaulalampur vimaanaasrayamlo reality sho paerutho iddaru mahilalu jang nam mukhampai visham chimmadam, daamto aayana maraninchadam telisinde. kaga iddaru mahilalu sahaa aiduguru anumaananitulanu poliisulu ippatike arestu chesaru. taajaagaa naluguru uttara korianla hastam undani anumaanistunnatlu neshanal deputy polisu cheef noor rasheed ismail taajaagaa velladinchaaru. veeru gatha nelakharu nunchi ee nelaarambhamlo ververugaa malesialoki pravesinchinatlu gurtinchaamani, jang nam hatya jarigina 13va tedeene veeru desham vadili paaripoyaarani cheppaaru. veerini ree ji hian (33), hung sang haav (34), oo jong jil (56), ree jee nam (57)gaa gurtinchaaru. doutyaparamaina veesaalatho kakunda saadhaarana veesaalatho veeru malesialoki vachinatlu telindi. veerippudu ekkadunnaro cheppenduku noor niraakarinchaaru. interpoltho ee vyavahaarampai sampradimpulu jaruputunnatlu telipaaru. budhavaaram nirvahinchina savapareeksha nivedika kosam poliisulu eduruchustunnaru. inkovaipu.. jang nam bhautika kaayaanni tamaku appaginchaalani uttara koria demand chesindi. ayithe toluta dna pareeksha nirvahinchaalani, induku aayana kutumba sabhyullo evaro okari nunchi sampil teesukovalasi undani malesia poliisulu telipaaru. daryaaptulo sahakarinchenduku jang nam kutumba sabhyulanu ikkadaku rappinchadaaniki puurtisthaayiloo prayatnistunnamani cheppaaru. anumaanitulantaa uttara korianle kaavadamtho jang nam hatya venuka aa desha prabhutvam undani bhaavistunnatlu dakshinakoriya unification mantritvasaakha adhikara pratinidhi jiong jun hee annaru.